**Ύμνος εις την Ελευθερία – ΟΔΗΓΙΕΣ ΜΟΡΦΟΠΟΙΗΣΗΣ**

**Ανοίξτε το Writer ή το Word, και πληκτρολογείστε τις 3 πρώτες στροφές του Εθνικού μας ύμνου. Όταν τελειώσετε, διορθώστε το κείμενο σας, από τυχόν λάθη που κάνατε κατά την πληκτρολόγηση, από το εργαλείο του ορθογραφικού ελέγχου της βασικής γραμμής εργαλείων ή πατώντας το λειτουργικό πλήκτρο F7 - κοινό και για το Writer και για το Word).**

**ΜΟΡΦΟΠΟΙΗΣΗ** : γραμματοσειρά της αρεσκείας σας σε όλο το κείμενο (από τη γραμμή εργαλείων Μορφοποίησης με επιλεγμένο όλο το κείμενο.)

**ΤΙΤΛΟΣ** (Ύμνος εις την Ελευθερία): μέγεθος 26, έντονη γραφή, στοίχιση στο κέντρο, χρώμα γραμματοσειράς σκούρο μπλε– από γραμμή εργαλείων μορφοποίησης.

**Ανάμεσα στις στροφές αφήνετε 3 γραμμές κενές πατώντας το Enter.**

**ΜΟΡΦΟΠΟΙΗΣΗ ΚΑΘΕ ΣΤΡΟΦΗΣ** : μέγεθος 20, έντονη γραφή, στοίχιση στο κέντρο, χρώμα γραμματοσειράς ίδιο με του τίτλου.

**ΕΙΣΑΓΩΓΗ ΑΥΤΟΜΑΤΟΥ ΣΧΗΜΑΤΟΣ** : από μενού **Προβολή Γραμμές Εργαλείων**, εμφανίζουμε τη γραμμή **Σχεδίαση** (εάν δεν φαίνεται από την αρχή στο κάτω μέρος της οθόνης). Πατάμε στο βελάκι δίπλα στο **Αυτόματα σχήματα** και στο υπομενού που εμφανίζεται πάμε στα **Βασικά σχήματα** και επιλέγουμε το **ρόμβο**, ενώ έχουμε τοποθετήσει το δρομέα μας στο κενό μεταξύ των δύο πρώτων στροφών του ποιήματος.

**ΜΟΡΦΟΠΟΙΗΣΗ ΑΥΤΟΜΑΤΟΥ ΣΧΗΜΑΤΟΣ**: δεξί πάνω στο ρόμβο και από βοηθητικό μενού επιλέγω **Μορφοποίηση αυτόματου σχήματος**. Στο πλαίσιο διαλόγου που εμφανίζεται και στην καρτέλα **Χρώματα και Γραμμές** επιλέγω στην περιοχή **Γέμισμα** σαν χρώμα το μαύρο (για να γίνει μαύρος ο ρόμβος.

**ΕΙΣΑΓΩΓΗ ΠΕΡΙΓΡΑΜΜΑΤΟΣ ΣΕΛΙΔΑΣ**: μενού **Μορφή Περιγράμματα και σκίαση**, επιλέγουμε την καρτέλα **Περίγραμμα σελίδας** και στη μεσαία στήλη εκεί που λέει **Γραφικά** πάμε δίπλα στο βελάκι και μέσα στα σχέδια γραφικών που εμφανίζονται επιλέγουμε ένα που να ταιριάζει στη σοβαρότητα του κειμένου, και κλείνουμε το πλαίσιο διαλόγου με ΟΚ.

**Αποθηκεύεστε το μορφοποιημένο αρχείο σαν Ύμνος εις την Ελευθερία – επώνυμο στο σκληρό σας δίσκο και στο στικάκι σας.**

***Οι οδηγίες είναι για το πρόγραμμα Microsoft Office Word. Στο OpenOffice Writer υπάρχουν μικρές αλλαγές, όπως π.χ. το εργαλείο Βασικά σχήματα φαίνεται από την αρχή πάνω στη γραμμή εργαλείων Σχεδίαση. Επίσης για το περίγραμμα πάτε στο ίδιο μενού – Μορφή και στην επιλογή Σελίδα και επιλέγετε ένα από τα διαθέσιμα περιγράμματα (δεν υπάρχουν γραφικά κανένα πρόβλημα.)***

**Τέλος, ανοίγετε τη Google, επιλέγετε Εικόνες και αναζητάτε εικόνες της** Ελληνικής σημαίας. Αυτή που σας αρέσει την αποθηκεύετε ως αρχείο εικόνας στον υπολογιστή σας και εν συνεχεία από το μενού **Εισαγωγή -> Εικόνα -> από Αρχείο,** την εντοπίζετε και την εισάγετε στο κείμενο.

Κάνετε δεξί κλικ επάνω στην εικόνα, επιλέγετε **Αναδίπλωση ->Στο φόντο (Writer), θαμπώνετε την εικόνα στο 50% και την «απλώνετε» πίσω από το ποίημα.**

**Για πιο καινούργια έκδοση του Word, αν επιλέξετε μια καρτέλα του μενού επιλογών, ανοίγει η «κορδέλα» με το υπομενού της αρχικής επιλογής, που περιέχει κάθε εντολή του υπομενού σαν περιοχή. Στην καρτέλα Κεντρική έχει την περιοχή Γραμματοσειρά, Παράγραφος, κλπ.**